भारत से रिश्ते बिगड़ने का डर, क्वीन के लिए 100 साल पुराना दूसरा क्राउन रिपेयर हो रहा
Britain's new Queen Camilla Will Not Wear Kohinoor Crown On Coronation - ब्रिटेन में नए किंग चार्ल्स III की पत्नी कैमिला मई में ताजपोशी के दौरान कोहिनूर वाला ताज नहीं पहनेंगी।
ब्रिटेन की नई रानी यानी किंग चार्ल्स-III की पत्नी कैमिला ताजपोशी के दौरान क्वीन एलिजाबेथ का कोहिनूर जड़ा ताज नहीं पहनेंगी। लंदन में बकिंघम पैलेस ने मंगलवार को इसका ऐलान किया। BBC के मुताबिक, भारत के साथ रिश्ते न बिगड़ें, इस बात को ध्यान में रखते हुए रॉयल फैमिली ने यह फैसला लिया है।
इस फैसले के बाद कैमिला के लिए क्वीन मैरी का 100 साल पुराना क्राउन तैयार कराया जा रहा है। कैमिला को आधिकारिक तौर पर क्वीन का दर्जा देने के लिए 6 मई को क्वीन कंसोर्ट होगा। इसी दौरान वे नया ताज पहनेंगी। खबरों के मुताबिक रॉयल फैमिली ने क्वीन मैरी का क्राउन कैमिला के सिर के हिसाब से रीसाइज कराने के लिए भी भेज दिया है।
क्वीन कंसोर्ट के नाम से जानी जाएंगीं कैमिला
महारानी एलिजाबेथ द्वितीय ने घोषणा की थी कि कैमिला को क्वीन कंसोर्ट के नाम से जाना जाएगा। 75 साल की हो चुकी कैमिला डचेस ऑफ कॉर्नवाल हैं। वो किंग चार्ल्स की दूसरी पत्नी हैं। प्रिंसेज डायना की मौत के बाद चार्ल्स ने कैमिला से शादी कर ली थी। ताजपोशी के बाद कैमिला के पास किसी तरह की कोई संवैधानिक शक्ति नहीं होगी। हालांकि उनका पद ब्रिटेन की महारानी का ही रहेगा।
कैमिला के लिए क्वीन मैरी के ताज में नए हीरे लगेंगे
ब्रिटेन के इतिहास में पहली बार शाही मुकुट यानी द इंपीरियल स्टेट क्राउन की जगह एक पुराने ताज को कुछ बदलावों के साथ फिर से इस्तेमाल किया जाएगा। इस ताज में क्वीन एलिजाबेथ को श्रद्धांजलि देने के लिए उनके कलिनन III, IV और V डायमंड को जोड़ा जाएगा। ये ताज 100 साल से ज्यादा पुराना है और 1911 में पहली बार क्वीन मैरी ने इसे पहना था।
ब्रिटेन में रानी ही पहनती आई हैं कोहिनूर लगा ताज
क्वीन एलिजाबेथ के निधन के बाद उनके बड़े बेटे चार्ल्स को किंग घोषित किया गया था। उनकी पत्नी कैमिला को रानी बनाया गया है। अब 6 मई को होने वाले समारोह में कैमिला को आधिकारिक तौर पर क्वीन का दर्जा दिया जाएगा। कैमिला इसी फंक्शन में एलिजाबेथ के कोहिनूर वाले क्राउन की जगह क्वीन मैरी का ताज पहनेंगीं।
भारत कई बार कोहिनूर वापस मांग चुका है
महारानी के ताज में दुनिया के कई बेशकीमती हीरे-जवाहरात जड़े हुए हैं, जिनमें कोहिनूर और अफ्रीका का हीरा ग्रेट स्टार ऑफ अफ्रीका शामिल हैं। इसकी कीमत करीब 40 करोड़ डॉलर आंकी गई है। भारत ने ब्रिटेन के सामने कई बार कोहिनूर हीरे पर अपना कानूनी हक होने का दावा किया है। भारत की तरह अफ्रीका ने भी कई बार ब्रिटेन के शाही ताज में जड़े अपने बेशकीमती हीरे लौटाने की मांग की है।
कई देश करते हैं कोहिनूर पर अपना दावा
कोहिनूर हीरे का इतिहास विवादों से भरा रहा है। कहा जाता है कि साल 1849 में जब अंग्रेजों ने पंजाब पर कब्जा किया तो इस हीरे को ब्रिटेन की तब की महारानी विक्टोरिया को सौंप दिया गया था। बाद में इसे और कई हीरों के साथ ब्रिटेन के शाही ताज में लगा दिया गया। भारत के अलावा पाकिस्तान, बांग्लादेश और अफगानिस्तान भी इस हीरे पर अपना दावा कर चुके हैं।
ब्रिटिश शाही परिवार से जुड़ी भास्कर की ये खबरें भी पढ़ें...
​​​​क्वीन एलिजाबेथ-II की शाही जिंदगी के किस्से:कोहिनूर जड़ा 4,500 करोड़ का ताज; 775 कमरे और 78 बाथरूम वाले महल में रहती थीं
स्कॉटलैंड के ‘बाल्मोरल कैसल’ में 8 सितंबर को ब्रिटेन की महारानी एलिजाबेथ द्वितीय ने अंतिम सांस ली। करीब 50 हजार एकड़ में फैले 1,116 करोड़ रुपए के इस भव्य किले की मालकिन क्वीन एलिजाबेथ द्वितीय ही थीं। पूरी खबर पढ़ें... 
क्वीन कैमिला के साथ लंदन पहुंचे किंग चार्ल्स III:70 साल बाद बदलेगा ब्रिटेन का राष्ट्रगान, 1952 के बाद पहली बार गूंजेगा 'गॉड सेव द किंग'
ब्रिटेन की महारानी एलिजाबेथ-II के निधन के बाद उनके बेटे प्रिंस चार्ल्स नए किंग बन गए हैं। अब उन्हें किंग चार्ल्स-III के नाम से जाना जाएगा। नए किंग के रूप में उन्हें क्या कहा जाएगा, यही नए चार्ल्स-III का पहला फैसला है। परंपरा के मुताबिक वे अपने लिए चार नाम- चार्ल्स, फिलिप, अर्थर, जॉर्ज में से किसी एक नाम को चुन सकते थे। शुक्रवार को किंग चार्ल्स III और क्वीन कंसोर्ट कैमिला लंदन पहुंच गए। पूरी खबर पढ़ें...
अगली ब्रिटिश महारानी के ताज में सजेगा हिंदुस्तानी कोहिनूर:प्रिंस चार्ल्स की ताजपोशी के साथ कैमिला लेंगीं एलिजाबेथ की जगह
ब्रिटेन की महारानी एलिजाबेथ ने शनिवार को ऐलान किया है कि अब प्रिंस चार्ल्स ब्रिटेन की राजगद्दी संभालेंगे। प्रिंस ऑफ वेल्स चार्ल्स की ताजपोशी के साथ ही उनकी दूसरी पत्नी कैमिला को महारानी का दर्जा मिलने के साथ ही बेशकीमती कोहिनूर हीरे से जड़ा ताज पहनाया जाएगा। यह ताज 70 सालों से ब्रिटेन की क्वीन एलिजाबेथ पहनती आई हैं। अब इसे डचेस ऑफ कॉर्नवाल यानी कैमिला को पहनाया जाएगा। पूरी खबर पढ़ें... 